### Beslutning

Fremsendes til Teknisk Udvalg til behandling i henhold til beslutning i byrådets møde den 28. april 2021.

Offentlig fremlæggelse af forslag til Temaplan om Arealer til alle boligtyper. Tillæg nr. 86 til Kommuneplan 2017.

### Resumé

[adresse] om Arealer til alle boligtyper er en af ni temaplaner, der udgør revisionen af Kommuneplan 2017 og samlet set bliver til Kommuneplan 2021. [adresse] skal dels bidrage til at imødekommeefterspørgslen efter grunde til fritliggende boliger og dels bidrage til bykvaliteten i de fritliggende byer ved at styrke grundlaget for service, indkøb og lignende.

Med temaplanen ændres der på hovedstrukturteksten, der indeholder retningslinjerne om boligarealer og på de konkrete rammer.

Med temaplanen tillægges et areal på 406 ha bar markarealer til kommuneplanens rammeområder dedikeret til boligformål. Dette giver mulighed for at kunne udstykke ca. 3.600 nye grunde til fritliggende boliger frem mod 2033, der vil være udgangen af planlægningshorisonten for Kommuneplan 2021.

De foreslåede nye kommuneplanrammer sikrer, at der er arealer til, at de nye grunde indgår i en mere eller mindre blandet boligstruktur med andre boligtyper. Herudover sikres plads til fælles opholdsarealer og arealer til regnvands- og skybrudshåndtering.

En del af områderne vil skulle medvirke til at udmønte byrådets målsætning om at 25 % af boligtilvæksten skal være almene boliger. For nogle områder kan det betyde, at antallet af almene boliger vil kunne overstige 25 % af det samlede antal boliger, idet etagearealet kan anvendes som beregningsgrundlag.

### Indstilling

At 1) forslag til Temaplan om Arealer til alle boligtyper godkendes til offentlig fremlæggelse i otte uger.

At 2) de indkomne bidrag fra Indkaldelse af idéer og forslag til temaplanlægningen besvares, som det fremgår af Bilag 2.

### Sagens forløb

19-04-2021 Magistraten

Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Borgmesterens Afdelings indstilling af 24.marts 2021.

Lotte Mikkelsen og Rikke Svendsen tog forbehold. Det blev understreget, at planlægningen af nye boligområder kommer til at ske under behørig hensyntagen til bevaringsværdige landskaber, lavbundsjorder, områder til skovrejsning, klimasikring, grundvandsbeskyttelse, osv.  Det blev endvidere understreget, at fokus ikke er på store parcelhusområder, men på udvikling af blandet by – også i relation til oplandsbyerne. Der er en stor og kompleks økonomi forbundet med udvikling af nye boligområder, dette søges belyst nærmere i den videre proces af Magistratsafdelingen for Teknik og Miljø samt Borgmesterens Afdeling.

 28-04-2021 [adresse]
Fremsendes til Teknisk Udvalg til behandling i henhold til beslutning i byrådets møde den 28. april 2021.
 11-05-2021 Teknisk Udvalg

Sagen blev udsat.

Forvaltningen fremsender et notat til udvalget om mulighederne for i [adresse] at lave tydelige markeringer vedrørende bæredygtighed, klima, materialer mv. Derudover skal notatet uddybende beskrive udgifterne til fremtidig udbygning af vejanlæg, skoler og dagtilbud, hvis planen vedtages, og gerne komme med konkrete skøn på disse følgeomkostninger, hvis muligt. Endelig uddybes de i temaplanen beskrevne lag i forhold til skovrejsning, grundvandsbeskyttelse mv.